Netwerk Diensgetuienis – NG Gemeente Garsfontein
083 627 6004
Die Netwerk Diensgetuienis oorsien alle diens en missionaal georiënteerde projekte wat intensioneel gerig is op diensgetuienis en uitreike in die gemeenskap en verder. Hulle help ons ook om in al ons bedieninge missionaal gefokus te bly.
Hierdie is 'n groep vroue wat weekliks bymekaar kom, Bybel lees en kreatiewe aktiwiteite beoefen. Hulle maak teddiebere, brei, maak geskenkpapier, boekies en "decoupage". As jy iets nuuts wil aanleer en geestelik wil groei is hierdie groep die ideale plek. Kom geniet Donderdagoggende saam met hulle.
Hierdie diensgroep bestuur ons tuine sodat daar altyd 'n aangename en rustige atmosfeer heers op ons terrein.
eSwatini/ VIGS Projek
Ons is ook betrokke by die VIGS Projek van Dr Arnau van Wyngaardt en sy span in eSwatini. Kontak vir Otto Ueckermann in die verband.
LIG Kinderbediening is 'n interkerklike evangeliese organisasie wat weekliks behoeftige Afrikaanssprekende kinders in Danville, Proklamasieheuwel en Elandspoort bedien deur middel van Bybelklubs, vakansieprogramme en uitstappies. 'n Jaarlikse hoogtepunt is die kampe en borge is altyd nodig en baie welkom. Ondersteuning in die vorm van klere of enige iets wat deur 'n minder bevoorregte kind benut kan word, sal waardeer word. Indien jy by hierdie hoogs bevredigende projek betrokke wil raak, kontak vir Louise Rossouw.
082 565 8376
Hierdie is ons gemeente se veilige vesting vir weerlose tienerdogters wat 'n heenkome nodig het. Kontak gerus vir Dawid Mouton as u betrokke wil raak by hierdie dogters.